Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: amely az egyenlõ méltóságú személyként kezelésüket biztosítja [9/1990. (IV. 25.) AB határozat, ABH 1990, 46,
Paragraph Index: 2329

amely az egyenlõ méltóságú személyként kezelésüket biztosítja [9/1990. (IV. 25.) AB határozat, ABH 1990, 46, 48–49.]. Egy ilyen új jogintézmény nem sérti, nem is veszélyezteti a házasság Alkotmány által kiemelten védett helyzetét (az Alkotmány 15. §-át), illetve a különbözõ 2008/180. szám nemûeknek szintén az Alkotmány 54. § (1) bekezdésébõl levezetett házasságkötéshez való jogát. Az államot terhelõ, a házasság és a család védelmére vonatkozó intézményi védelem (elismerés, támogatás) kötelezettsége az Alkotmány alapján az azonos nemûek bejegyzett élettársi kapcsolatának törvényi elismerésétõl függetlenül továbbra is fennáll. A hagyományos forma, a különnemûek házassága nem kerül hátrányosabb helyzetbe azáltal, hogy az azonos nemû bejegyzett élettársak – az ilyen kapcsolat természetébõl adódó különbségek fenntartása mellett – a házastársakéhoz hasonló pozícióba kerülnek. Az Alkotmánybíróság ennek megfelelõen a rendelkezõ rész 1. pontjában foglaltak szerint határozott.

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes